Xabi Tolosa

Xabi Tolosa (Tolosa, Gipuzkoa, 1987ko irailaren 23a) aktorea eta marrazkilaria da. ¡Caramba! argitaletxeak argitaratu zuen Esto se ha hecho mil veces () komikiarengatik ezaguna da; era berean, Cabás zein Todos tus secretos film luzeetan jokatu zituen rol nabarmenengatik ere fama handia lortu zuen. Fotogramas aldizkariak, 2016an, Espainiako Erresumako «beste zinemagintzako» funtsezko hamar antzezleen artean sartu zuen.

 Bizitza 
Xabi Tolosan jaio zen 1987an, bere unibertsitate-ikasketak Bilbon egin zituen, bikoizketa zein antzerki lanetan murgilduta zegoen bitartean. 2011an Madrilera joatea erabaki eta bertan, film laburretan zein publizitatean lan egiteari ekin zion. Hurrengo urtean Cabás film luzea egin zuen Pablo Hernando zuzendari arabarraren gidaritzapean, azken hau espainiar low cost zinearen eredu gisa hartzen da. Hurrengo urteetan gauzatu zituen lanen artean Nacho Vigalondoren Carlota film laburrean eta Manuel Bartualen Todos tus secretos pelikulan egin zituenak aipagarri ditugu. Aipatu dugun azkenak Malagako Jaialdian sari bat jaso zuen, argitaratu zen urtean bertan.Malagako Jaialdiko irabazleak, 2018ko azaroaren 1ean kontsultatua. Denboraldi horretan zehar, 2012an bere kabuz, Esto se ha hecho mil veces komikia argitaratzeari ekin zion, horretarako sare sozialak baliatuz. Bic boligrafoekin egindako komiki autobiografiko bat dugu, sare sozialei esker zabaltzea lortu zuena.Bilbao24horas webgunea, Xabi Tolosari elkarrizketa (Gazteleraz) 2018 azaroaren 1ean koltsultatua. 2013an, ¡Caramba! argitaletxeak, humorean esperientziadunak, aipatutako komikiaren lehen hiru denboraldien bilduma bat izateko asmoa zuen liburu bat argitaratu zuen.Bic koadernoei eta Xabi Tolosaren lanari buruzko informazioa duen PDFa, 2018ko azaroaren 1ean kontsultatua.

 Filmografia 

 Zinea 

 Azules. Zuzendaria: Pablo Hernando (2009). Film laburra.
 Agustín del Futuro. Zuzendaria: Pablo Hernando (2011). Film laburra.
 85.12.30. Zuzendaria: Manuel Bartual (2012). Film laburra.
 Cabás. Zuzendaria: Pablo Hernando (2012).
 Desafío Final. Zuzendaria: Manuel Bartual (2013). Film laburra.
 Ventanitas. Zuzendaria: Manuel Bartual (2013). Film laburra. Jameson Saria eskuratu zuen.Jaialdiko saria lortu zuela erakusten duen webgunea, 2018ko azaroaren 1ean kontsultatua.
 Carlota. Zuzendaria: Nacho Vigalondo (2013). Film laburra.
 Todos tus secretos. Zuzendaria: Manuel Bartual (2014). Canal Saria + Malagako Jaialdiko Zonazineko Pelikularik Onena izateagatik
 Berserker. Zuzendaria: Pablo Hernando (2015).

 Bikoizketa 

 Avatar, azken aire maisua (2009) euskarazko ahotsa, Zuko pertsonaia irudikatuz.

 Erreferentziak 

 Kanpo estekak 
 IMDBko profila. (Ingelesez)
 Esto se ha hecho mil veces lanaren webgunea. (Gazteleraz)
 Xabi Tolosaren webgune ofiziala. (Gazteleraz)
 Haren twitter kontua.

Kategoria:Tolosarrak
Kategoria:Gipuzkoako aktoreak
Kategoria:Euskal Herriko marrazkilariak